Karbono dioxido

Karbono dioxidoa, karbono (IV) oxidoa, edo anhidrido karbonikoa konposatu kimiko bat da (formula kimikoa CO2), molekula bakoitza karbono atomo batez eta honi kobalenteki lotutako bi oxigeno atomoz osatuta dagoena. Bere Lewis egitura O=C=O da, molekula linear ez-polarra da, nahiz eta lotura polarrak izan. Egoera estandarretan (1 atm, 25 ºC) usain eta kolorerik gabeko gas ez-errekorra da.

 Historia 
XVIII. mendean, Joseph Black kimikari eskoziarrak "aire egonkorra" deituriko gas bat aurkitu zuen, tuparri eta kareharrien desegituraketa kimikotik sortua.

Horren ondoren, Antoine Lavoisier kimikariak, kimika modernoaren oinarriak ezarri zituenak, erregaien inguruko esperimentu bat egitean, "aire egonkorraren" ezaugarri berberak zituen gas bat identifikatu zuen, eta horri karbono dioxido izena eman zion.

 Berotegi efektua 

Karbono dioxidoa berotegi efektua sortzen duen gasetako bat da eta Lurrak tenperatura jakin eta bizigarri batean manten dezan laguntzen du, neurri batean bada, beti ere. Karbono dioxido barik, Lurra izotz bloke handi bat litzateke. Bestalde, karbono dioxido larregik berotegi efektua areagotu egiten du. Horren ondorioz, planetak beroketa orokorra jasan lezake.

Azken urteotan, karbono dioxidoaren kopurua asko emendatu da atmosferan eta horrek, hein handi batean, Lurraren beroketa areagotzen du.

 Ingeniaritza 
 Suan aurki daitekeen oxigenoa ezabatzeko erabiltzen da.
 Elikadura industrian, edari karbonatuan erabiltzen da, eferbeszentzia emateko.
 Izoztean ere erabilgarria da, izozte-makinetako likidoetan.
 Argi koherentea sortzeko material erabilgarria da halaber (CO2 laserra).
 Isurketa superkritikoak erabiltzen dituzten disolbatzaileetan ere oso ohikoa da.

 Kanpo estekak 

Kategoria:Karbonodun konposatuak
Kategoria:Atmosfera
Kategoria:Oxidoak
Kategoria:Kutsatzaileak
Kategoria:Etxeko kimika
Kategoria:Hozgarriak
Kategoria:Berotegi efektuko gasak
Kategoria:Propultsatzaileak